Diari Oficial de la Generalitat Valenciana


Sumari del DOGV 4443, del 19-02-2003 (2003/1607)

ORDE de 13 de gener de 2003, de la Conselleria de Cultura i Educació, per la qual s'autoritza el centre docent estranger a Espanya anomenat Cambridge House Community College a Rocafort (València).
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4443

Data del DOGV
:   19-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1607


Data del document
:   10-01-2003

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Rocafort
    * centre d'ensenyament
    * ensenyament privat

ORDE de 13 de gener de 2003, de la Conselleria de Cultura i Educació, per la qual s'autoritza el centre docent estranger a Espanya anomenat Cambridge House Community College a Rocafort (València). [2003/1607]
  
L'expedient l'ha iniciat la titularitat dels centres estrangers Cambridge House English School de Godella ?codi 46018564- i Cambridge House (etapa secundària) de l'Eliana-Montealegre ?codi 46021393-, en sol·licitud d'unificació dels ensenyaments autoritzats d'ambdós amb canvi de domicili per trasllat d'instal·lacions al carrer Professorat Espanyol, 1 de Rocafort, i canvi de denominació específica a Cambridge House Community College.
  
La representació diplomàtica britànica acreditada a Espanya (British Council) informa que les noves instal·lacions on es tralladen el dos centres britànics autoritzats complixen els requisits exigits per la legislació britànica, ampliant-se a més la capacitat d'escolarització del nou centre a un total màxim de 800 alumnes.
  
L'expedient ha sigut tramitat per la Direcció Territorial de València, i vists els informes favorables de la Unitat Tècnica de Construccions i del Servici de Inspecció Educativa, eleva proposta favorable a allò sol·licitat.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 806/1993, de 28 de maig (BOE de 23.06.93), sobre règim de centres estrangers a Espanya i la resta de la legislació general que hi resulte aplicable.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament del centre docent estranger que a continuació s'indica, per canvi de domicili i unificació dels centres estrangers Cambridge House English School de Godella i Cambridge House (etapa secundària) de l'Eliana-Montealegre:
  
Denominació genèrica del centre: Centre docent privat estranger
  
Denominació específica del centre: Cambridge House Community College
  
Codi: 39893287
  
Domicili: c/ Professorat Espanyol, 1
  
Localitat: Rocafort
  
Província: València
  
Titular: Tracy Ibberson
  
Ensenyaments autoritzats: Els mateixos autoritzats als dos centres estrangers que s'unifiquen i que han sigut atorgades per ordes d'esta Conselleria de data 30 de setembre de 1994 (DOGV de 24.11.94), 13 de desembre de 1995 (DOGV de 05.02.96), 13 de maig de 1998 (DOGV de 06.07.98) i 29 de març de 2000 (DOGV de 16.05.00), i que en suma són les següents:
  
Currículum Nacional d'Anglaterra i País de Gal·les:
  
Amb caràcter definitiu Nursery, Primary i Secundary (de 3 a 18 anys)
  
Capacitat total del centre: 800 llocs escolars
  
Alumnat autoritzat: espanyol i estranger.
  
Segon
  
L'obertura i funcionament del centre que per la present orde s'autoritza implicarà la cancel·lació de l'autorització, i per tant de la inscripció en el registre públic a què es referix l'article 7 del Reial Decret 806/1993, dels següents centres estrangers de la mateixa titularitat:
  
Cambridge House English School
  
C/ de Camarena, s/n
  
Campolivar-Godella
  
Codi: 43860054
  
Cambridge House (Etapa Secundaria)
  
C/ Pintor Estaqui Segrelles, 7
  
L'Eliana-Montealegre
  
Codi: 01750640
  
Tercer
  
El centre haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, segons el que disposen l'article 11 i la disposició transitòria segona del Reial Decret 806/1993.
  
Quart
  
El reconeixement dels estudis cursats s'ajustarà al que disposa la normativa reguladora de l'homologació i convalidació de títols i estudis estrangers d'educació no universitària segons allò establit en l'article 8 del Reial Decret 806/1993.
  
DISPOSICIÓ ADDICIONAL
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 13 de gener de 2003
  
El conseller de Cultura i Educació
  
MANUEL TARANCÓN FANDOS